# Jodhpur (ciutat)

Jodhpur (hindi: जोधपुर) és una ciutat del Rajastan, a l'Índia. És coneguda com la ciutat blava a causa del fet que moltes cases són pintades d'aquest color, en un principi assenyalant les cases dels bramans, després per rebutjar la calor i els mosquits; però la ciutat s'anomena també "ciutat del sol" per les lluminoses postes de sol de què gaudeix tot l'any. Fou l'antiga capital del principat de Marwar o Jodhpur.

## Consideracions generals

Endinsada en el desert de Thar, és centre comercial de cotó, blat i llana, i té indústria manufacturera d'aquests productes, i treballs artesanals en laca i vori. La ciutat vella està rodejada d'una muralla de pedra amb sis gran portes (Nagauri, Merati, Sojati, Jalori, Siwanchi i Chand pol). Està situada a 340 km de Jaipur, la capital de l'estat del Rajasthan, del qual és la seva segona ciutat en població, i es troba a 232 metres sobre el nivell del mar.

## Població i clima

Al cens del 2001 figura amb una població de 846.408 habitants, i actualment (2008) deu estar prop del milió. El 53% són homes, i el 47%, dones; el 67% està alfabetitzat (75% homes i 57% dones). El 14% de la població té menys de 6 anys.
El seu clima és sec i àrid, excepte la temporada de pluges de juliol a setembre. La mitjana anual de pluja és de 360 mm. Les temperatures són extremes entre març i octubre excepte durant el monsó; del novembre al febrer és calorosa al de dia però fresca a la nit.

## Història

Jodhpur fou fundada per Rao Jodha, el cap dels rajput rathor i senyor (rao) de Marwar, el 1459. La capital es va traslladar des de Mandor o Mandore i aviat va donar nom a l'estat. Era un nus comercial entre Delhi i Gujarat i s'hi feia comerç d'opi, coure, seda, sàndal, dàtils i cafè. L'estat fou feudatari de l'Imperi mogol i dels marathes, i el 1819 va quedar sota protectorat de la Companyia Britànica de les Índies Orientals. El 30 de març de 1949 l'estat i la ciutat van quedar dins el nou estat de Rajasthan a la Unió Índia.

## Edificis i llocs d'interès a la ciutat i zona d'influència

* Umaid Bhawan Palace
* Mehrangarh Fort
* Jaswant Thada
* Temple d'Osiyan
* Galeria d'art Kaman
* Girdikot
* Mercat Sardar
* Maha Mandir
* Museu del Govern
* Parc Mandore
* Mandore
* Llac Kaylana i jardins
* Llac Balsamand
* Llac Sardar Samand i palau
* Dhawa(Dholi) àrea forestal
* Khichan
* Osian
* Rajasthan High Court
* Jai Narain Vyas University
* National Law University of Jodhpur
* Dr. S.N. Medical College
* MBM Engineering College of Jodhpur
* Ayuvedic University, Jodhpur
* Lachoo memorial college of science and technology
* Jodhpur institute of engineering & technology
* Jodhpur Engineering College And Research Centre
* Kushal Education Trust

## Fires i festivals

* Festival de Marwar
* Gangaur
* Teej
* Fira de Nag Panchmi
* Mahaveer Jayanti
* Shietla Mata
* Baba Ram Dev

## Plats de la cuina local

* Makhaniya Lassi
* Mawa Kachori
* Pyaaj Kachori
* Panchkuta
* Lapsi
* Kachar mircha curry
* Kadhi
* Baajre ka sogra.

## Personatges famosos

* Partab Singh, sobirà d'Idar i regent de Jodhpur
* Umaid Singh, maharajà
* Hanwant Singh, maharajà
* Rajmata Krishna Kumari
* Gaj Singh, maharajà
* Jai Narayan Vyas
* Barkatullah Khan
* Kan Singh Parihar
* Chand Mal Lodha
* Milap Chand Jain
* L. N. Chhangani
* Guman Mal Lodha
* Dr. L. M. Singhvi
* Ashok Gehlot
* Rao Raja Hanut Singh
* Kailash Sankhala
* D.R. Mehta
* Man Mohan Sharma
* Major Shaitan Singh Bhati
* Komal Kothari
* Mahipal
* A. D. Bohra

## Economia

L'economia de la ciutat està basada en els objectes artesans, principalment mobles, que ha superat totes les altres activitats i ocupa directament o indirecta a dues-centes mil persones. Altres indústries són el tèxtil, utensilis de metall, bicicletes, tinta i objectes d'esport; també es produeixen braçalets, ganivets, estores, objectes de vidre i marbres. El turisme és també una activitat molt destacada.
Un important mercat de llana i productes del camp es fa a la ciutat. En els productes agrícoles destaca el blat i els famosos pebrots vermells anomenats Mathania. La mineria està representada pel guix i la sal.
Hi ha bases de la Força Aèria, de l'Exèrcit i de les Forces de Seguretat de Frontera, que també mouen certa activitat.

## Referències

* ↑ «Jodhpur». Gran Enciclopèdia Catalana. [Consulta: 3 setembre 2023].
* ↑ Tyagi, B. K.; Baqri, Q. H.. Changing Faunal Ecology in the Thar Desert (en anglès). Scientific Publishers, 2005-05-01, p. 139. ISBN 978-93-87307-50-6.
* ↑ TL, Prabhu. Majestic Monuments of India: Ancient Indian Mega Structures (en anglès). Nestfame Creations Pvt. Ltd., 2019-08-04.
* ↑ D’Souza, Florence. Tod’s knowledge exchanges with his contemporaries in India (en anglès). Manchester University Press, 2015-07-01, p. 133–156. ISBN 978-1-78499-207-1.

## Enllaços externs

* Vista aèria de Jodhpur (Imatge per Satèl·lit)
* Jodhpur Arxivat 2007-10-12 a Wayback Machine.
* Rajasthan Tourism
* Web oficial de Jodhpur Arxivat 2013-05-23 a Wayback Machine.
* Fotos de la ciutat de Jodhpur